Järvihaukat

Superkuu-kesäleiri
2023-08-01 09:00 - 2023-08-06 13:00 (Europe/Helsinki) | Kavalahden leiri- ja kurssikeskus, Björnvikintie 109, Inkoo, Suomi
Tervetuloa Järvihaukkojen kesäleirille Kavalahteen 1.–6.8.!
Superkuu loistaa taivaalla, ja Kavalahden avaruuskoulutuskeskuksessa tarvitaan reippaita Järvihaukkoja tärkeään tehtävään!
Leiri alkaa 1.8., jolloin bussikuljetus lähtee Auroran kappelin parkkipaikalta klo 9.
Kesäleirin vierailupäivä on perjantaina 4.8., jolloin sudenpentujen leiri myös päättyy. Eli huomaattehan että vanhempien toivotaan hakevan tai sopivan sudenpentunsa kyydit takaisin Espooseen.
Avaruusseikkailu päättyy 6.8., jolloin bussikuljetus lähtee takaisin kololle kello 13.
Leirille ilmoittaudutaan Kuksaan, viimeistään 30.6.
Lisätietoja saa tarvittaessa leirinjohtajalta Konstalta: jaha.lpkj@gmail.com
Nähdään Kavalahdessa!

Tossu-viikonloppu
2023-08-18 18:00 - 2023-08-20 18:00
Toiminnansuunnitteluviikonloppu, eli tuttavallisemmin Tossu-viikonloppu järjestetään elokuussa 18.-20.8. Tossuun ovat tervetulleita kaikki johtajat ja johtajanmieliset!

Jokeri-Punkku
2023-09-16 - 2023-09-17
Jokeri-Punkku, eli tarpojaikäisten ja sitä vanhempien partiotaitokilpailu järjestetään tulevanakin syksynä! Tänä vuonna kilpailu pidetään 16.-17.9. Kasatkaa kisavartiot ja ilmoittautukaa rohkeasti mukaan!

Sudenpentujen ikäkausiretki
2023-09-22 18:00 - 2023-09-24 15:00 | Luukin Leirikeskus, Luukinranta 10, Espoo, 02970, Suomi
JäHan sudenpenturetki järjestetään Luukissa 22.-24.9.

Hiipivä Haamu
2023-11-05 07:00 - 19:00 | Helsinki, Finland
Hiipivä Haamu® on Helsingissä vuosittain järjestettävä salapoliisi- ja kaupunkituntemuskilpailu sekä Suomen suurin vuosittainen partiokilpailu.
Hiipivä Haamu 2023 kisataan sunnuntaina 5. marraskuuta.

Syyskokous
2023-11-11 11:00 - 13:00 | Kolo, Heiniemenpolku 1, Espoo, 02940, Suomi
Järvihaukat ry:n sääntömääräinen syyskokous pidetään kololla lauantaina 11.11. kello 11 alkaen. Kokoukseen ovat tervetulleita kaikki jäsenet. 15 vuotta täyttäneillä jäsenillä on kokouksessa äänioikeus.
Lippukunnan sääntöjen mukaan syyskokouksen tehtävänä on:

Vahvistaa lippukunnan toimintasuunnitelma ja talousarvio seuraavalle toimintakaudelle
Toimittaa lippukunnanjohtajan vaali
Vahvistaa hallituksen jäsenten lukumäärä seuraavaksi toimintakaudeksi
Toimittaa hallituksen jäsenten vaali
Valita tilintarkastaja ja varatilintarkastaja tarkastamaan lippukunnan seuraavan tilikauden tilejä ja hallintoa
Vahvistaa seuraavan toimintakauden jäsenmaksut
Valita lippukunnan edustajat piirin kokouksiin seuraavan toimintakauden ajaksi
Käsitellä muut mahdolliset asiat

Tarpojien ikäkausiretki
2023-11-24 18:00 - 2023-11-26 13:00 | Luukin Leirikeskus, Luukinranta 10, Espoo, 02970, Suomi
Tarpojaikäkauden kämppäretki on Luukin leirikeskuksessa 24.-26.11.
Lähdemme retkelle kolon parkkipaikalta perjantaina 24.11. kello 18 yhteiskyydein.
Paluukyydit, jälleen yhteiskyydeillä, lähtevät Luukin leirikeskukselta 26.11. klo 13
Retkellä nukutaan sisätiloissa ja ohjelmaa on sekä sisällä että ulkona.
Ilmoittautuminen ja perumiset viimeistään ke 22.11. Tervetuloa!

Johtajiston pikkujoulut
2023-12-03 16:00 - 19:00 | Bowlcircus Sello, Ratsukatu 3, Espoo, 02600, Suomi
Johtajiston pikkujoulut on 3.12. Sellon BowlCircuksessa klo 16 alkaen!

Partiokirkko ja lupauksenanto
2023-12-06 12:30 - 14:00 | Espoon tuomiokirkko, Kirkkopuisto 5, Espoo, 02770
Itsenäisyyspäivänä uudet partiolaiset ja halukkaat uuteen ikäkauteen siirtyneet kokeneemmat vartiolaiset antavat partiolupauksensa. Lupauksenanto on perinteisesti Espoon Tuomiokirkolla Partiokirkossa, joka alkaa klo 12.30. Kaikkien lupausta antavien tulee olla paikalla klo 12.15 partioasuisina. Päälle puetaan siis partio/sudenpentupaita, tummansiniset tai mustat, siistit housut tai hame ja tummat sukkahousut sekä tummat, siistit kengät. Farkuissa ja tennareissa ei ole sopivaa antaa lupausta. Kaulassa on partiohuivi siististi pyöritettynä. Lapset istuvat omien johtajiensa kanssa. Vanhemmat ovat tervetulleita mukaan kirkkoon. Partiolupaus on vakaumukseton, mutta jos kirkkoon kuulumaton ei halua antaa lupaustaan kirkossa, voi sopia oman johtajan kanssa lupauksen antamisesta erikseen.

Lippukunnan joulujuhla
2023-12-06 14:30 - 16:00 | Auroran kappeli, Heiniemenpolku 1, Espoo, 02940
Lupauksenannon jälkeen, kello 14.30 alkaen vietetään Järvihaukkojen perinteistä joulujuhlaa Auroran kappelilla. Sinnekin kaikki partiolaiset tulevat partioasuisina ja koko perhe on tervetullut mukaan. Tonttulakin saa laittaa päähän.
Partiolaiset esiintyvät laumojensa ja vartioidensa kanssa, joten kaikkien mukanaolo on tärkeää. Joulupukkikin saapunee paikalle, joten tuo mukanasi pieni, korkeintaan 5 euron arvoinen paketti yhteiseen lahjasäkkiin, jos haluat itse lahjan säkistä.
Juhlassa palkitaan parhaat adventtikalenterimyyjät ja jaetaan ansioituneille kunniamerkkejä. Lopuksi on pientä tarjoilua.

JäHan talviretki
2024-01-26 18:00 - 2024-01-28 15:00 | Luukin Leirikeskus, Luukinranta 10, Espoo, 02970, Suomi
Järvihaukkojen perinteinen talviretki pidetään muutaman vuoden tauon jälkeen taas Luukin leirikeskuksessa (Luukinranta 10) Pohjois-Espoossa 26.-28.1.2024. Tarpojat ja sitä vanhemmat retkeilevät lohikäärmeiden seurassa perjantai-illasta sunnuntaihin, sudenpennut ja seikkailijat aloittavat retkensä lauantaiaamuna.
Voit ilmoittautua 14.1.2024 asti. Retki on kaikille Järvihaukoille ilmainen, mutta ilmoittautumisajan jälkeen tehdyistä peruutuksista veloitamme 20 e kuluja. Sairastuneet voivat toki hakea tätä omista vakuutuksistaan. Muistathan kuitenkin ilmoittaa, jos et pääsekään! Retki kustannetaan adventtikalenterimyynnistä saaduilla varoilla.
Retkellä ollaan paljon ulkona, lauantainakin koko päivä säästä riippumatta, joten varmista mukaan kaikenlaiselle kelille riittävästi vaatetta vaihtovaroineen. Tarpojat ja samoajat (ja halutessaan nuoremmatkin) nukkuvat toisen yön kamiinalämmitetyissä puolijoukkueteltoissa, joten kunnollinen makuualusta ja -pussi ovat tarpeen. Pääsemme saunaan ja rohkeimmat avantoonkin, saamme tietysti maittavaa ruokaa sekä paljon uusia kavereita, taitoja ja muistoja. Tulethan mukaan! Tehdään tästä huippukiva lohikäärmeretki!
Vastausviestinä Kuksa-ilmoittautumiseen saat varusteluettelon.
Retkelle kuljetaan omin kyydein; suosithan kimppakyytejä kavereiden kanssa. Paikalla tulee olla perjantaina klo 18, lauantaina klo 10 ja sunnuntaina klo 14.
Lisätietoja retkestä saat omilta johtajilta, retkenjohtaja Nipalta nina.johtimo@gmail.com ja ohjelmajohtaja Juissilta jseppala@gmail.com.

Lippukunnan kevätkokous
2024-03-24 15:30 - 19:00 | Kolo, Heiniemenpolku 1, Espoo, 02940, Suomi
Kevätkokous ja johtajaneuvosto järjestetään molemmat sunnuntaina 24.3. Aloitetaan johtajaneuvostolla kello 15:30 ja jatketaan siitä sitten sääntömääräiseen kevätkokoukseen.
Hyvää ruokaa luvassa, kannattaa tulla paikalle!
Kokouksessa päätetään lippukunnan toimintakertomuksen ja tilinpäätöksen vahvistamisesta, sekä tili- ja vastuuvapauden myöntämisestä viime vuoden hallitukselle.
Kaikki lippukunnan jäsenet ovat tervetulleita kevätkokoukseen. 15 vuotta täyttäneillä on äänioikeus äänestystilanteessa. Johtajaneuvosto on vain samoajille ja vanhemmille ikäryhmille.

Nahkalilja
2024-04-13 08:00 - 22:00 | Nuuksio
(Tälle viikonlopulle suunniteltu Riihitys on siirretty syksylle ja sen sijaan järjestetään Nahkalilja-kävely.)
Tervetuloa Järvihaukkojen Nahkalilja-kävelytapahtumaan 13.4.
Tapahtumassa suoritetaan Nahkalilja-suoritusmerkki, joka kiinnitetään myöntämisen jälkeen partiovyöhön. Suorituksen edellytyksenä on, että määrätty kilometrimäärä kävellään yhden vuorokauden eli 24 tunnin sisällä. Jokaisella kävelijällä täytyy olla selässä reppu tai rinkka, jonka minimipaino on 8 kg. Jokainen kantaa omat eväänsä ja muut tarvittavat tavarat (istuinalusta, ruokailuvälineet, vaihtovaatteet, erityisesti useammat vaihtosukat, omat lääkkeet ja ensiapuvälineet, vesipullo jne.). Lippukunta tarjoaa matkan varrella toivon mukaan lämpimän ruoan ja täydennystä vesi- ja eväsvarastoihin sekä ensiapua ja -tarvikkeita.
Jos et ole ennen suorittanut nahkaliljaa, suoritat vihreän nahkaliljan eli kävelet 40 km (alaikäraja 14 vuotta). Jos olet suorittanut viimeksi vihreän nahkaliljan, voit nyt suorittaa punaisen (50 km). Jos olet kävellyt punaisen ja haluaisit suorittaa harmaan (60 km), ota yhteyttä Kapsuun. Kävely sijoittuu reitille Jorvi – Saunalahti – Rantaraitti – Gallén-Kallelan museo.
Tapahtuma alkaa klo 8 Jorvista Espoon sairaalan edestä (50 km kävelijät) ja n. klo 9.30 Saunalahdesta Touhula VekaraLahti -päiväkodin pihalta (40 km kävelijät). Tapahtuma loppuu Gallén-Kallelan museon luo illalla n. klo 22 tai aiemmin porukan kävelyvauhdista riippuen.
Polulla nähdään!

Partioparaati
2024-04-28 11:30 - 15:00 | Helsinki, Finland
Partioviikko tulee taas ja tänä vuonna sen päättää 28.4. järjestettävä Partioparaati!
Paraatijuhlassa pääsemme kuulemaan juhlapuheita sekä paljon musiikkia (mm. Kimaran leiribiisin!), seuraamaan ansiomerkkien jakoa sekä tietysti marssimaan paraatikulkueessa!
Kaikki partioparaatiin osallistuvat Järvihaukat saavat myös itselleen Järvihaukkojen uutukaisen, ihka oman hihamerkin!
Kokoonnumme aamulla 28.4. kello 10.45 Kauniaisten juna-asemalla laiturilla 2, josta lähdemme yhdessä Helsinkiin. Kaikille yhteistä ohjelmaa kestää Senaatintorilla noin 13:45 asti, jonka jälkeen palaamme takaisin junalla Kauniaisten asemalle n. 14:45 mennessä. Liikumme tapahtuman ajan kaikki yhdessä. (Samoajat ja sitä vanhemmat voivat halutessaan jäädä johtajakahvilaan, tästä lisää ilmoittautumisen yhteydessä.)
Toivomme, että Järvihaukkoja lähtisi paraatiin sankoin joukoin sudenpennuista aikuisiin! Paraatiin osallistuminen on ilmaista (pl. omat junaliput).
Pukeutuminen:

Partiohuivi
Partiopaita jossa merkit ommeltuna
Tumma alaosa, hame tai housut, ei kuitenkaan farkkuja
Lämmintä partioasun alle sään mukaan

Ilmoittaudu mukaan alla olevasta linkistä. Viimeinen ilmoittautumispäivä on perjantai 26.4.
Paraatissa nähdään!

Siivouspäivä
2024-05-04 10:00 - 14:00 | Kolo, Heiniemenpolku 1, Espoo, 02940, Suomi
Varastovastaava Sara Suomi järjestää varaston siivouspäivän lauantaina 4.5.
Aloitetaan noin klo 10, mutta paikalle saa tulla kun ehtii. Paikalle toivotaan mahdollisimman paljon väkeä. Tarjolla myös erittäin hyvät eväät tarmokkaille siivoajille, tulkaa siis paikalle!

Lintulauta
2024-05-05 | Kolo, Heiniemenpolku 1, Espoo, 02940, Suomi
Sunnuntaina 5.5. järjestetään jälleen johtajaneuvosto eli uudelta nimeltään Lintulauta. Tarkempi aika tulossa pian. Myös Lintulaudassa tarjoillaan evästä (ei linnunsiemeniä), joten paikalle vaan kaikki keskustelemaan lippukunnan asioista hyvässä hengessä!

SuperSupe
2024-05-11 09:00 - 16:00 | Helsinki, Finland
Tervetuloa SuperSupen mukaan tutustumaan esiintymisen maailmaan!
SuperSupe-tapahtuma järjestetään taas Helsingissä lauantaina 11.5.2024 noin klo 9-16 välisenä aikana (aika ja paikka tarkentuvat myöhemmin). Kuksa-ilmoittautuminen aukeaa 29.2.2024 ja päättyy 4.4.2024.
Akela/ryhmän saattaja ilmoittaa ryhmänsä tapahtumaan Kuksassa. Ryhmän suositeltu maksimikoko on 8 sudenpentua + 2 saattajaa. Tapahtuman hinta on 45 euroa / ryhmä (hinta sisältää itse tehdyn ruoan sekä kaikki tapahtuman materiaalit). Tapahtumassa tehdään Esiintyjä-jälki.
Lisätiedot: Virpi Toivonen / virpi.toivonen(at)partio.fi

Johtajiston kauden kaadot
2024-05-26 16:00 - 21:00
Johtajiston kauden kaadot kello 16 alkaen (paikka auki)

Kimara
2024-07-26 - 2024-08-03 | Evo, Saukonojantie 27, Hämeenlinna, 16970, Suomi
PäPan kesäleiri Kimara järjestetään Evolla 26.7.-3.8. Sudenpentujen leiriaika on 27.-30.7 ja seikkailijoiden ja tarpojien 26.7.-2.8. Ilmoittautuminen on auki 15.1.-13.3.
JäHa muodostaa Kangaskäärmeet-savun yhdessä Töölön Tähystäjien ja Helsingin Eräleijonien kanssa.

Toiminnansuunnitteluviikonloppu
2024-08-16 18:00 - 2024-08-18 12:00 | Luukin Leirikeskus, Luukinranta 10, Espoo, 02970, Suomi
Toiminnansuunnnittelukokous Luukissa koko johtajistolle.

Avoin aloitustapahtuma
2024-09-01 14:00 - 16:00 | Auroran puisto, Träskändan puistotie 6, Espoo, 02940, Suomi
Järvihaukkojen syksyn aloitustapahtuma, johon jokainen on kutsuttu!
Olit sitten partiolainen, evp tai vanhempi jolla on omista partiovuosista jo ikuisuus, olet tervetullut. Paikanpäällä on lippukunnan jäseniä, tavaroita, hauskaa tekemistä, partioon tutustumista. Aloitamme myös Järvihaukkojen 30-vuotis juhlasyksyn siellä, joten jokainen paikalle. Kutsu myös kaverit!

Hiipivä Haamu
2024-11-03 07:00 - 19:00 | Helsinki, Finland
Hiipivä Haamu® on Helsingissä vuosittain järjestettävä salapoliisi- ja kaupunkituntemuskilpailu sekä Suomen suurin vuosittainen partiokilpailu.
hh.ilvesveikot.fi

Tarpojien ikäkausiretki
2024-11-08 18:30 - 2024-11-10 12:00 | Kammi, Velskolantie 90, Espoo, Finland
Tarpojat retkeilevät Kammin kämpällä.
Tapaaminen perjantaina kello 18.30 osoitteessa Velskolantie 90 ja nouto sunnuntaina kello 12 samasta paikasta.

Syyskokous
2024-11-23 17:00 - 20:00 | Kolo, Heiniemenpolku 1, Espoo, 02940, Suomi
Lippukunnan syyskokous on 23.11. klo 17 kololla. Kokouksessa mm. valitaan lippukunnan uusi hallitus, joten jos on pienintäkin kiinnostusta, kannattaa ehdottomasti tulla paikalle (ilman pelkoa nakittamisesta tietenkin)

Joulujuhla ja lupauksenantokirkko
2024-12-06 12:30 - 17:00 | Kolo, Heiniemenpolku 1, Espoo, 02940, Suomi
Kuten aina, myös tämän vuoden itsenäisyyspäivänä pidetään sekä lupauksenantokirkko (Espoon tuomiokirkossa), että lippukunnan joulujuhla (kappelilla).
Partiolupauksen anto järjestetään Espoon tuomiokirkossa. Tilaisuus alkaa klo 12:30, joten olethan paikalla hieman aikaisemmin. Tilaisuus koskee kaikkia partiolaisia, jotka ovat tänä syksynä siirtyneet uuteen ikäkauteen, aloittaneet partion tai eivät ole jostain syystä vielä antaneet nykyisen ikäkautensa lupausta. Mikäli et ole varma, kysythän ryhmänjohtajaltasi! Partiolupauksessa siis annetaan partiolupaus ja sitoudutaan noudattamaan oman ikäkauden ihanteita. Lupaus uusitaan aina uuteen ikäkauteen astuttua. Partiolupauksen anto on siis erittäin merkittävä partioperinne! Jokainen partiolainen voi halutessaan ottaa muutaman vieraan seuraamaan tilaisuutta. Tilaisuuteen sisältyy jumalanpalvelus, yhteislauluja, sekä itse lupauksien antaminen. Tilaisuus kestää noin tunnin.
Kirkon jälkeen järjestämme perinteisen JäHan joulujuhlan kappelilla klo 14:30 alkaen. Juhlassa nähdään ryhmien esityksiä, lippukunnan kuulumisia ja ansioituneiden henkilöiden palkitsemista. Kuten aina, juhlaan saapuu myös itse joulupukki, jonka säkkiin voi tuoda noin 5 euron arvoisen lahjan. Jos tuo lahjan, voi käydä hakemassa säkistä itselleen lahjan! Juhlaan ovat tervetulleita kaikki Järvihaukat, sekä heidän läheisensä.
Sekä kirkossa että juhlassa noudatamme partiolaisten osalta pukukoodia, johon kuuluu perinteinen partioasu, eli partiopaita (sudenpennuilla sudenpentupaita, muilla tavallinen partiopaita), partiohuivi, siistit tummat housut tai hame (ei farkkuja) ja siistit kengät. Myös partiovyön ja väiskin voi laittaa, mikäli omistaa. Partiopaidassa olisi syytä olla merkit ommeltuna. Ks. partioasut ja -merkit.
Jos et omista partiopaitaa, jonkinlainen siisti sininen tai tumma paita käy (ensimmäisen vuoden seikkailijoilla myös sudenpentupaita on OK, jos uutta paitaa ei ole vielä ehditty hankkia). Partioasulla kunnioitamme arvokkaita partioperinteitä, minkä vuoksi partiopaidan hankkiminen on tärkeää.

Kauden kaadot
2024-12-08 | Kolo, Heiniemenpolku 1, Espoo, 02940, Suomi
8.12. johtajisto on tervetullut yhteisiin syyskauden kaatoihin kololle. Tarkemmat aikataulut tulevat myöhemmin, mutta voin jo kertoa, että luvassa on paljon hauskaa ohjelmaa, jota ei kannata missata!

Kuukkeli-retki 31.1.–2.2.2025
2025-01-31 18:00 - 2025-02-02 14:00 | Luukin Leirikeskus, Luukinranta 10, Espoo, 02970, Suomi
Järvihaukat liitävät perinteikkäälle talviretkelleen Luukkiin 31.1.–2.2.2025.
Ohjelmassa on talvisia seikkailuja, partiotaitoja ja koko perheelle avoimet ohjelmarastit!
Tarpojat ja sitä vanhemmat partiolaiset saapuvat paikalle perjantaina 31.1. klo 18. Sudenpennut ja seikkailijat saapuvat paikalle lauantaina 1.2. klo 10. Sopikaa yhteiset kyydit niin ruuhkaa voidaan välttää.
Partiolaisen perheenjäsenet ovat kutsuttuja mukaan sunnuntaina 2.2. klo 12 alkaen, jolloin on yhteinen lounas ulkona sekä ohjelmarasteja. Retki päättyy sunnuntaina klo 14:00 Luukin kartanon parkkipaikalle (huom ei Luukin leirikeskus).
Ilmoittaudu mukaan talven parhaaseen partiotapahtumaan täältä: kuksa.partio.fi/Kotisivut/login.aspx?Id=77587
Osallistumismaksu on 20 euroa. Ilmoittautuminen sulkeutuu 24.1.
Terveisin,
Retkenjohtajat Saksilus ja Konna
Kysymykset jaha.lpkj@gmail.com

Lintulauta 5.2.
2025-02-05 18:00 - 20:00 | Auroran kappeli, Heiniemenpolku 1, Espoo, 02940
Seuraava lintulauta järjestetään helmikuussa, 5.2. klo 18. Evästä tietenkin tarjolla, kannattaa tulla!

Kevätkokous
2025-03-22 14:00 - 17:00 | Kolo, Heiniemenpolku 1, Espoo, 02940, Suomi
Hei!
Järvihaukkojen sääntömääräinen kevätkokous pidetään lauantaina 22.3. kello 14 alkaen lippukunnan kololla Auroran kappelilla (Heiniemenpolku 1, Espoo). Esityslista alla.
Lippukunnan kokouksissa on kaikilla jäsenillä puheoikeus, mutta ainoastaan varsinaisilla jäsenillä äänioikeus. Lippukunnan varsinaisia eli A-jäseniä ovat kaikki 15 vuotta täyttäneet lippukunnan jäsenet. Lippukunnan muut jäsenet ovat B-jäseniä.
Lippukunnan sääntöjen mukaan lippukunnan maaliskuussa pidettävän kevätkokouksen
tehtävänä on:
1. Päättää lippukunnan vuoden 2024 toimintakertomuksen ja tilinpäätöksen vahvistamisesta.
2. Päättää tili-ja vastuuvapauden myöntämisestä vuoden 2024 hallitukselle
3. Käsitellä muut mahdolliset esille nousevat asiat
3.1. Jäseneksi ottamisen ohjesäännön vahvistaminen vastaamaan nykykäytäntöä
3.2. Taloudenhoidon ohjesäännön tarkentaminen korvattavien kulujen osalta
Evästä tarjolla, tervetuloa paikalle!
Konsta Vainikainen,
lippukunnanjohtaja

Nahkalilja
2025-04-18 07:00 - 2025-04-19 07:00 | Nuuksio
Tervetuloa Järvihaukkojen Nahkalilja-kävelytapahtumaan pitkäperjantaina 18.4.2025!
Tapahtumassa suoritetaan Nahkalilja-suoritusmerkki, joka kiinnitetään myöntämisen jälkeen partiovyöhön. Suorituksen edellytyksenä on, että määrätty kilometrimäärä kävellään yhden vuorokauden eli 24 tunnin sisällä. Jokaisella kävelijällä täytyy olla selässä reppu tai rinkka, jonka minimipaino on pakattuna 8 kg. Jokainen kantaa omat eväänsä ja muut tarvittavat tavarat (istuinalusta, ruokailuvälineet, vaihtovaatteet, vaihtokengät, kahdet vaihtosukat, omat lääkkeet ja ensiapuvälineet, vesipullo jne.). Lippukunta tarjoaa matkan varrella lämpimän ruoan ja tarvittaessa täydennystä eväspussiin.
Kävelemme Reitti 2000 -vaellus/maastopyöräreittiä pitkin. Jos et ole ennen suorittanut nahkaliljaa, suoritat vihreän nahkaliljan eli kävelet 40 km (alaikäraja 14 vuotta). Jos olet suorittanut viimeksi vihreän nahkaliljan, voit nyt suorittaa punaisen (50 km, alaikäraja 15 vuotta). Jos olet kävellyt punaisen, suoritat nyt harmaan (60 km, alaikäraja 16 vuotta). Kaikki aloittavat kävelyn Marketanpuistosta ja lopettavat, kun kilometrit ovat täynnä (40 km Kattila, 50 km Haltia, 60 km Espoon Automuseo).
Polulla nähdään!
